section_heading: Priča
paragraph_text: Niko također počne raditi i za Playboy X-a i njegovu afroameričku bandu, North Holland Hustlers. Iz zatvora izlazi nekadašnji vođa bande, Dwayne Forge, koji je Playboya bio prihvatio kao sina i izučio ga gangsterskom poslu. Dwayneu se ne sviđa kako Playboy vodi posao, te ga Playboy želi držati što dalje od sebe kako mu ne bi ometao posao. Dwayne je, naime, east-coast gangster stare škole koji je zarađivao uglavnom na dilanju cracka, te mu se ne sviđa što se Playboy uvukao u prostituciju i napola legalne poslove. Niku je žao Dwaynea kojega su izdali svi nekadašnji prijatelji i mora živjeti sam bez imalo novca, te mu pomaže oko njegovih problema. Međutim, tako počne ometati Playboy X-ov posao, pa mu ovaj plati da ubije Dwaynea. Niko tada mora donijeti prvu važniju odluku u igri: hoće li ubiti Dwaynea ili Playboy X-a. Ako ubije Dwayanea, Playboy X će mu platiti i raskinuti sve veze s njime, a ako ubije Playboya, to mu donosi njegov veliki penthouse i prijateljstvo s Dwayneom, koji ponovno postaje vođa bande.